Cuneiform Tablet Kt 92/k 219 (AKT 5 22)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ku-li-a a-šur-lá-ma-sí ù a-šur-lá-ma-sí-ma qí-bi-ma um-ma a-šur-e-mu-qí a-na a-šur-lá-ma-sí DUMU PÚZUR-ì-lí-qí-bi₄-ma 3 GÍN KÙ.BABBAR iš-tù li-mì-im a-šur-ma-lik DUMU šu-ḫa-ni-iš a-dí-na-kum um-ma a-ta-ma 3 TÚG ša ṣú-ùḫ-ri-im ša a-ki-dí-e iš-tù a-lim{ki} ú-šé-lá-a-kum TÚG.ḪI.A tù-šé-li-a-ma a-ni-ša-am lá té-ta-ar-ba-am ḫa-ra-kà ta-ta-lá-ak a-ḫi a-ta be-lí a-ta 3 TÚG.ḪI.A ša ṣú-ùḫ-ri-im ša tù-šé-li-a-ni a-na ku-li-a dí-in šu-ma TÚG.ḪI.A ta-ad-nu KÙ.BABBAR ší-im-šu-nu ú-sí-im-ma a-na ku-li-a dí-in a-ḫi a-ta IGI a-šur a-kà-ra-ba-ku-um a-na a-šur-lá-ma-sí ma-ri-a qí-bi₄-ma a-na-kam ta-áp-nu-a-ma um-ma a-ta-ma KÙ.BABBAR 1 GÍN a gám-ri-a dí-na-ma ší-a-ma-tí-šu lu-šé-bi-lá-kum KÙ.BABBAR a-dí-na-kum ù ša 8 GÍN KÙ.BABBAR SÍG.ḪI.A ú ú-kà-pè a-dí-na-kum um-ma a-na-ku-ma zi-ra-am a-na ma-ma-i-im ḫa-bu-lá-ku ú-ul zi-ra-am ú-ul sú-ub-ra-am šé-bi₄-lam um-ma a-ta-ma šu-ma e-ra-bu iš-tù kà-né-eš ú-šé-ba-lá-kum iš-tù MU.2.ŠÈ KÙ.BABBAR-pì ta-ma-kàr KÙ.BABBAR ù ḫa-ra-na-tí-šu da-mì-iq-ma a-na ku-li-a dí-in